
Parlamentul României

Camera Deputaţilor
Comisia pentru apărare, ordine                                        Bucureşti, 14.09.2004                                                                                  

publică şi siguranţă naţională                                           P.L.X - 439/2004
Nr.32/486/2004

RAPORT

asupra proiectului de Lege pentru modificarea şi completarea                 Legii nr. 132/1997 privind rechiziţiile de bunuri şi 

prestările de servicii în interes public

1. În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege pentru modificarea şi completarea Legii nr. 132/1997 privind rechiziţiile de bunuri şi prestările de servicii în interes public, trimis cu adresa nr. P.L. X - 439 din                     30 august 2004  şi înregistrat sub nr. 32/486 din 31 august 2004.

Consiliul Legislativ, cu nr. 841/14.05.2004, a avizat favorabil, acest proiect de lege, cu unele observaţii şi propuneri.

Comisia pentru administraţie publică, amenajarea teritoriului şi echilibru ecologic, Comisia pentru buget, finanţe şi bănci şi Comisia juridică de disciplină şi imunităţi, cu nr. 26/1965, 439/2004, respectiv 31/739 au avizat favorabil acest proiect de lege, în forma adoptată de Senat.

Prin elaborarea proiectului de modificare a legii se urmăreşte îmbunătăţirea organizării şi realizării activităţii de rechiziţii, ca măsură excepţională, cu respectarea normelor privind drepturile omului şi garantarea proprietăţii.

2. Proiectul de lege face parte din categoria legilor organice şi se adoptă în conformitate cu art. 76 alin. (1) din Constituţia României.

3. La lucrări au fost prezenţi un număr de 22 deputaţi, din totalul de 27 membri ai comisiei.

4. Senatul a adoptat acest proiect de lege în şedinţa din 29 iunie 2004.

5. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Camerei Deputaţilor.


În urma dezbaterii, în şedinţa din 14 septembrie 2004, cu unanimitate de voturi pentru, comisia a hotărât să supună proiectul de Lege pentru modificarea şi completarea Legii nr. 132/1997 privind rechiziţiile de bunuri şi prestările de servicii în interes public, Plenului Camerei Deputaţilor spre dezbatere şi adoptare, în forma prezentată de Senat.
PREŞEDINTE,

Răzvan IONESCU

Red. consult. Roxana Rus 

        S.c. Anca Barb 

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru modificarea şi completarea Legii nr. 132/1997 privind rechiziţiile de bunuri şi prestările de servicii în interes public, trimis cu adresa              nr. P.L. X - 439 din 30 august 2004  şi înregistrat sub nr. 32/486 din             31 august 2004.


În raport de obiectul şi conţinutul său, proiectul de lege face parte din categoria legilor organice.

PREŞEDINTE,

Răzvan IONESCU

